FI
L 58/1474
Euroopan unionin virallinen lehti
23.2.2023
KOMISSIO PILOTTIHANKKEET
LUKU PP 07 — INVESTOINTI IHMISIIN, SOSIAALINEN KOHEESIO JA ARVOT (jatkoa) PP 07 23
(jatkoa)
PP 07 23 02
(jatkoa) — työntekijöiden terveyden paraneminen ja heidän stressinsä vähentäminen — pidempien työurien helpottaminen — uusien työpaikkojen luominen — ikäpyramidin nuorentaminen yrityksessä — valittujen organisaatioiden käyttöönotto ja kaikkien työntekijöiden vastuun lisääminen (koska myös johtohenkilöt työskentelevät yleensä vähemmän, se antaa kaikille työntekijöille mahdollisuuden lisätä vastuitaan) — elinikäisen oppimisen saatavuuden parantaminen (erityisesti pk-yrityksissä) — kalleimpien koneiden käytön lisääminen sekä aukioloaikojen pidentäminen asiakkaita varten jne.
Mitä tuloksia näistä kokeiluista saatiin?
Missä onnistuttiin?
Missä epäonnistuttiin?
Pilottihankkeen tavoitteena on tehdä mahdollisimman kattava ja käytännöllinen arvio työajan järjestämistä koskevista kokeiluista.
Analyysi esitettäisiin yhteiskunnallisille ja poliittisille päättäjille.
Se asetetaan saataville myös oppimateriaalina (infografiikka, videot jne.), jotta suurelle yleisölle voidaan tiedottaa innovatiivisissa yrityksissä eri jäsenvaltioissa sovelletuista hyvistä käytännöistä.
Pilottihankkeessa järjestetään käytännössä kokouksia niiden eri sidosryhmien kanssa, joita työaikapolitiikan täytäntöönpano koskee, eli työnantajat, päätöksentekijät, tutkijat, ammattiliitot jne., jotta voidaan dokumentoida näiden politiikkojen vaikutus yhteiskunnan eri osa-alueisiin.
Nämä kokoukset dokumentoidaan ja saatetaan mahdollisimman monien nähtäville, erityisesti seminaarien, verkkoseminaarien, videoiden ja raporttien avulla.
Pilottihankkeen vaikutusta mitataan näiden erilaisten oppimateriaalien keräämällä yleisöllä.
Työajan järjestäminen voi joissakin maissa aiheuttaa sosiaalisia jännitteitä.
Dokumentointityö, joka antaa työnantajille, työntekijöille ja muille sidosryhmille äänen monien eri alojen (pk-yritykset ja suuret yritykset, julkinen ja yksityinen, osuus- ja yhteisötalous jne.) onnistuneiden konkreettisten kokemusten perusteella, voi antaa erittäin myönteisen panoksen Euroopan työmarkkinaosapuolten vuoropuheluun.
Pilottihanke koostuu kahdesta keskeisestä vaiheesta:
1.
Ensimmäiset kokoukset useissa maissa (ainakin Saksa, Ruotsi, Ranska, Espanja, Belgia, Portugali, Alankomaat ja Tšekki jne.) ja seminaarit eri Euroopan kaupungeissa vuonna 2023.
2.
Ensimmäiset kirjallisessa muodossa olevat asiakirjat, infografiikat ja videot julkaistaan vuonna 2024.